ย่านชุมชนเก่า: ชุมชนบ้านปราสาท
ที่อยู่: ตำบลระแงง อำเภอศรีขรภูมิ จังหวัดสุรินทร์ ภาคตะวันออกเฉียงเหนือ
ลักษณะสำคัญ: ชุมชนบ้านปราสาท เป็นชุมชนเก่าที่ตั้งอยู่โดยรอบปราสาทศรีขรภูมิ ทั้ง 3 ด้าน ได้แก่ ด้านทิศเหนือ ทิศตะวันออก และทิศตะวันตก เป็นชุมชนพักอาศัยกึ่งชนบท ประชากรในชุมชนส่วนใหญ่ประกอบอาชีพด้านเกษตรกรรม รองลงมาเป็นรับจ้าง รับราชการ และค้าขาย ลักษณะสังคมภายในชุมชนยังคงเป็นลักษณะของวิถีชีวิตและวัฒนธรรมแบบชนบทที่มีความเกี่ยวข้องกับศาสนา และสิ่งศักดิ์สิทธิ์ในชุมชน เป็นชุมชนเก่าที่มีการตั้งถิ่นฐานอยู่โดยรอบปราสาทศรีขรภูมิมาตั้งแต่อดีต และมีวิวัฒนาการเป็นชุมชนเรื่อยมาจนถึงปัจจุบัน ภายในชุมชนยังคงมีบ้านเก่าที่สร้างด้วยไม้ ปัจจุบันเหลืออยู่ไม่กี่หลัง และเป็นที่ตั้งของปราสาทศรีขรภูมิ ซึ่งเป็นปราสาทที่งดงามที่สุดในจังหวัดสุรินทร์